Επίσκοπος Ευδοκιάδος Αμβρόσιος

Ο Επίσκοπος Ευδοκιάδος Αμβρόσιος (κατά κόσμον Χοροζίδης, Θεσσαλονίκη, 7 Οκτωβρίου 1982) είναι επίσκοπος του Οικουμενικού Πατριαρχείου Κωνσταντινουπόλεως, που υπηρετεί ως βοηθός και Πρωτοσυγκελλεύων της Ιεράς Μητρόπολεως Πισιδίας.

 Βιογραφικά στοιχεία 
Σπούδασε στη Θεολογική Σχολή του Αριστοτέλειου Πανεπιστημίου Θεσσαλονίκης και συνέχισε τις σπουδές του στην Ελληνορθόδοξη Θεολογική Σχολή του Τιμίου Σταυρού και μετέπειτα στη .

Ήταν κληρικός της Ιεράς Μητρόπολης Σισανίου και Σιατίστης (ανήκει στις Μητροπόλεις των Νέων Χωρών του Οικουμενικού Πατριαρχείου Κωνσταντινουπόλεως). Ήταν μέλος της αδελφότητας της Ιεράς Μονής Αγίας Παρασκευής Δοµαβιστίου που βρίσκεται στους πρόποδες του Ασκίου Όρου. Κατά το παρελθόν, ως διάκονος, υπηρέτησε στον Ιερό Μητροπολιτικό Ναό Αγίου Δημητρίου Σιατίστης έχοντας υπό την μέριμνά του το κατηχητικό έργο της ενορίας του Αγίου Δημητρίου. Αργότερα έγινε Μέγας Σύγκελλος του Οικουμενικού Πατριαρχείου.

Στις 10 Ιουλίου 2019 η Αγία και Ιερά Σύνοδος του Οικουμενικού Πατριαρχείου, υπό την προεδρία του Οικουμενικού Πατριάρχη κ. Βαρθολομαίου τον εξέλεξε βοηθό επίσκοπο της Ιεράς Μητρόπολεως Πισιδίας.

Στις 21 Ιουλίου 2019 ο Οικουμενικός Πατριάρχης Βαρθολομαίος, συμπαραστατούμενος από τους Μητροπολίτες Πισιδίας Σωτήριο, Καλλιουπόλεως και Μαδύτου Στέφανο, Κυδωνιών Αθηναγόρα και Σηλυβρίας Μάξιμο, τέλεσε την εις επίσκοπον χειροτονία του στον Ιερό Ναό Αγίου Αλυπίου Ατταλείας. Η διακονία του ως βοηθός επίσκοπος επικεντρώνεται στην πνευματική μέριμνα για το σλαβόφωνο ποίμνιο που κατοικεί στην περιοχή της Αττάλειας.

 Παραπομπές 

Κατηγορία:Έλληνες ιεράρχες
Κατηγορία:Ιεράρχες του Οικουμενικού Πατριαρχείου
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης